### Resume

Forslag fra Sebastian Jensen, A, vedr. dagligvarebutik i [adresse].

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 22. december 2022 fra Sebastian Jensen, A, lyder således:

”Emne: Forundersøgelse for etablering af dagligvarebutik i / ved [adresse].

Baggrund: Udstykningerne i [adresse] og befolkningsudviklingen i [adresse] rejser et øget behov for at gentænke antallet og placeringen af dagligvarebutikker i [adresse].

Forslag:

Med henblik på at sikre en bæredygtig udvikling i balance i [adresse] foreslås udarbejdelse af en mindre analyse som kan danne grundlag for politiske drøftelser om placeringen af dagligvarebutikker i området.

Analysen skal indeholde:

• En vurdering for, hvorvidt der i [adresse], [adresse] og langs [adresse] foreligger et tilstrækkeligt kundegrundlag for at etablere en dagligvarebutik, som vil kunne placeres i eller ved [adresse].

• En vurdering af, hvor en dagligvarebutik i området vil kunne placeres.

• En vurdering af, hvilke fordele og ulemper en dagligvarebutik i eller ved [adresse] Bakker vil kunne få for befolkningen i området og for handelslivet i [adresse].

Mvh Sebastian Jensen"

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Drøftet. Forvaltningen forelægger en analyse på et senere møde.

Nikolai Thygesen var fraværende.